നിര്ധന വിദ്യാര്ഥികള്ക്ക് സൗജന്യ എന്ട്രന്സ് പരിശീലനം വിഴിഞ്ഞം: എസ്.എസ്.എല്.സി. പരീക്ഷയില് ഉന്നത വിജയം കരസ്ഥമാക്കിയ നിര്ധന വിദ്യാര്ഥികള്ക്ക് സൗജന്യപരിശീലന ക്ലാസ് സംഘടിപ്പിക്കുന്നു. വിഴിഞ്ഞം ലയണ്സ് ക്ലബിന്റെ നേതൃത്വത്തില് വിദ്യാര്ഥികള്ക്ക് കുറഞ്ഞ നിരക്കില് എന്ട്രന്സ് പരിശീലനം നല്കുന്ന പദ്ധതിയില് സാമ്ബത്തിക പ്രയാസമനുഭവിക്കുന്ന 20 വിദ്യാര്ഥികള്ക്കാണ് സൗജന്യമായി പരിശീലനം നല്കുന്നതെന്ന് വിഴിഞ്ഞം പ്രസ്ക്ലബില് വിളിച്ചുചേര്ത്ത പത്രസമ്മേളനത്തില് ഭാരവാഹികള് പറഞ്ഞു. എസ്.എസ്.എല്.സി. പരീക്ഷയില് ഫിസിക്സ്, കെമിസ്ട്രി എന്നീ വിഷയങ്ങളില് മുഴുവന് എപ്ലസ് നേടിയ വര്ക്ക് നേരിട്ട് പ്രവേശനവും മറ്റു വിദ്യാര്ത്ഥികള്ക്ക് പ്രവേശന പരീക്ഷ നടത്തി പ്രവേശനം നല്കുകയും ചെയ്യും. എല്ലാ വിഷയങ്ങള്ക്കും എ പ്ലസ് നേടി വിദ്യാര്ഥികള്ക്ക് സ്കോളര്ഷിപ്പും നല്കും. പരിചയസമ്ബന്നരായ അധ്യാപകരാണ് ക്ലാസുകള്ക്ക് മേല്നോട്ടം വഹിക്കുക. പ്ലസ് വണ് വിദ്യാര്ത്ഥികള്ക്ക് മാത്രമായിരിക്കും പ്രവേശനം താല്പര്യമുള്ളവര് എസ്.എസ്.എല്.സി. മാര്ക്ക് ലിസ്റ്റ് കോപ്പി സഹിതം: 9744489999, 9388080001 നമ്ബറുകളില് ബന്ധപ്പെടണം.